הר הארי & חוות האריות – גם ארוחה וגם חוויה!
המסעדה נמצאת בבית ג'אן שבגליל העליון, במיקום יוצא דופן – על רכס הארי. בזכות הגובה, נשקף מכאן נוף יפהפה של הים התיכון מצד אחד ולבנון מצד שני. לאן שלא תסתכלו תראו טבע גלילי ירוק ומדהים. אפילו מבנה המסעדה, שהוקמה בעבודת יד, עשוי מעץ טבעי שנותן הרגשה של חופשה בכפר. תוכלו ליהנות מהנוף לכל אורך הארוחה – העיפו מבט מבפנים דרך החלונות הגדולים או תפסו מקום בחוץ, שם תחכה לכם גם מנה הגונה של אוויר צח. המסעדה נמצאת באזור מבודד, בלי הפרעות ובלי רעשים מיותרים – רק אתם והטבע.
גם מבחינת התפריט רצינו להפתיע ולחדש, ולכן שילבנו כמה מטבחים שבדרך-כלל לא מוצאים באותה הצלחת: הלבנוני, הסורי והאיטלקי. התוצאה היא ארוחת גורמה מרתקת, בה האנטיפסטי מגיע עם זעתר וגבינת עיזים תוצרת בית, הבשרים מעושנים במקום והדגים מבקרים בטאבון לפני הגעתם לצלחת. תוכלו להתחיל אצלנו את היום עם ארוחת בוקר גלילית מפנקת שכוללת לחמים מהטאבון, מבחר גבינות בעבודת יד, סלטים ביתיים ועוד.
למטבח נכנסים רק חומרי גלם אורגניים ומשובחים. את עשבי התיבול אנו מגדלים לבד ומשלבים לכל אורך התפריט. התוצרת המקומית כל-כך טובה, ואצלנו היא מקבלת הרבה כבוד. אין יותר טבעי מזה!
בסמוך למסעדה תמצאו את חוות האריות – מתחם אטרקציות שמשדרג את החוויה גם לזוגות וגם למשפחות. תוכלו לרכוב על סוסים ברחבי האזור ולהתמסר לשלווה, להשתתף באחד מהקורסים והסדנאות שאנו מעבירים במקום או לבלות את הלילה בצימר רומנטי ומפנק.
המקום שלנו מושלם לאירועים משפחתיים עד 50 איש. נדאג שתיהנו מחוויה מגבשת ונבנה תפריט משגע במיוחד בשבילכם. תוכלו לשלב באירוע רכיבה על סוסים (בתיאום מראש) ולשריין לאורחים צימרים, בהם יעבירו בכיף את הלילה. נשמח לתת לכם מידע נוסף והצעת מחיר.